คณะรัฐมนตรี เตรียมพิจารณามาตรการลดภาษีสรรพสามิตน้ำมันดีเซล ช่วยลดปัญหาราคาน้ำมันดีเซลแพง
การประชุมคณะรัฐมนตรีวันนี้ (17พ.ค.65) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม โดยมีวาระสำคัญคือ กระทรวงการคลัง เสนอมาตรการลดภาษีสรรพสามิตน้ำมันดีเซล เพื่อช่วยลดปัญหาราคาน้ำมันดีเซลแพง โดยให้คณะรัฐมนตรีพิจารณา 2 แนวทางคือ ขยายมาตรการลดภาษีน้ำมันในอัตราลิตรละ 3 บาท ออกไปอีก 3 เดือน หรือลดภาษีน้ำมันในอัตราลิตร 5 บาท แต่จะใช้เวลาน้อยกว่า 3 เดือน ภายใต้วงเงินงบประมาณไม่เกิน 2 หมื่นล้านบาท เพื่อไม่ให้กระทบกับการจัดเก็บรายได้ของรัฐบาล ในปีงบประมาณ 2565 มากเกินไป ก่อนที่มาตรการลดภาษีสรรพสามิตน้ำมันในรอบแรก จะสิ้นสุดลงในวันที่ 20 พฤษภาคมนี้สำนักงบประมาณ เสนอร่างพระราชบัญญัติงบประมาณรายจ่ายประจำปีงบประมาณ พ.ศ. 2566 และการตั้งคณะกรรมาธิการวิสามัญพิจารณาร่างพระราชบัญญัติฉบับนี้กระทรวงพาณิชย์ ขออนุมัติกรอบวงเงินโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2564/65 เพิ่มเติมสำนักงานสภาพัฒนาการเศรษฐกิจและสังคมแห่งชาติ เสนอร่างแผนพัฒนาประชากรเพื่อการพัฒนาประเทศระยะยาว พ.ศ. 2565-2580กระทรวงสาธารณสุข เสนอรายงานสรุปผลการพิจารณาหรือผลการดำเนินการ ญัตติ มาตรการ และผลกระทบ จากนโยบายการเปิดประเทศกระทรวงพัฒนาสังคมและความมั่นคงของมนุษย์ เสนอแผนปฏิบัติการด้านผู้สูงอายุ ระยะที่ 3 พ.ศ. 2566-2580ก่อนการประชุมคณะรัฐมนตรี พลเอก ธันวาคม ทิพยจันทร์ นายกสมาคมพันธมิตรมวยไทยโลก นายกสมาคมกีฬามวยไทยเลิศฤทธิ์และประธานมูลนิธิซีเอสอาร์รวมใจให้สังคม พร้อมคณะ เข้าพบนายกรัฐมนตรี เพื่อมอบอุปกรณ์ทางการแพทย์และยาต้านไวรัส COVID-19 ที่ทำเนียบรัฐบาล